Theodor Abildgaard
Store norske leksikon,Historie,Norsk og nordisk historie,Norges historie,Norges historie fra 1814 til 1884
Theodor Abildgaard var en norsk politiker og pressemann. Han redigerte i 1850 Christiandsandsposten, og var fra nyåret 1851 redaktør av Arbeider-Foreningernes Blad.
Abildgaard var ikke sosialist som Marcus Thrane, leder av Arbeiderforeningene. Abildgaards program besto vesentlig i politisk-demokratiske reformer, som alminnelig stemmerett, lekmannsdomstoler, folkevæpning og lignende.I 1851 kom Abildgaard med i styret for arbeiderforeningene, og ble formann i Kristianiaforeningen. 7. juli 1851 ble han arrestert sammen med Marcus Thrane. Han satt i varetekt i 4 år, og ble ved høyesterettsdom av 25. juni 1855 dømt til 4 års straffarbeid. Les mer i Store norske leksikon Norsk historie fra 1815 til 1905 Arbeiderforeningene – Thranebevegelsen norsk presses historie